CELEX: 31977R1723
Language: el
Date: 1977-07-28 00:00:00
Title: Κανονισμός (ΕΟΚ) αριθ. 1723/77 τής Επιτροπής τής 28ης Ιουλίου 1977 περί τροποποιήσεως τού κανονισμού (ΕΟΚ) αριθ. 1687/76 «περί καθιερώσεως κοινών λεπτομερειών ελέγχου τής χρησιμοποιήσεως καί/ή τού προορισμού τών προϊόντων πού προέρχονται από τήν παρέμβαση»

Avis juridique important

|

31977R1723

Κανονισμός (ΕΟΚ) αριθ. 1723/77 τής Επιτροπής τής 28ης Ιουλίου 1977 περί τροποποιήσεως τού κανονισμού (ΕΟΚ) αριθ. 1687/76 «περί καθιερώσεως κοινών λεπτομερειών ελέγχου τής χρησιμοποιήσεως καί/ή τού προορισμού τών προϊόντων πού προέρχονται από τήν παρέμβαση»  

Επίσημη Εφημερίδα αριθ. L 189 της 29/07/1977 σ. 0039 - 0040 Ελληνική ειδική έκδοση: Κεφάλαιο 03 τόμος 19 σ. 0012  Ισπανική ειδική έκδοση: Κεφάλαιο 03 τόμος 12 σ. 0256  Πορτογαλική ειδική έκδοση : Κεφάλαιο 03 τόμος 12 σ. 0256 

ΚΑΝΟΝΙΣΜΟΣ (ΕΟΚ) αριθ. 1723/77 ΤΗΣ ΕΠΙΤΡΟΠΗΣ της 28ης Ιουλίου 1977 περί τροποποιήσεως του κανονισμού (ΕΟΚ) αριθ. 1687/76 "περί καθιερώσεως κοινών λεπτομερειών ελέγχου της χρησιμοποιήσεως και/ή του προορισμού των προϊόντων που προέρχονται από την  παρέμβαση"Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία με τον κανονισμό (ΕΟΚ) αριθ. 1707/73 (2), και ιδίως το άρθρο 11 παράγραφος  5 και το άρθρο 26 παράγραφος 3, ως επίσης και τις αντίστοιχες διατάξεις ετέρων κανονισμών περί κοινής οργανώσεως αγοράς για τα γεωργικά προϊόντα,  Εκτιμώντας:  ότι ο κανονισμός (ΕΟΚ) αριθ. 1687/76 της Επιτροπής της 30 Ιουνίου 1976 περί καθιερώσεως των κοινών λεπτομερειών ελέγχου της χρησιμοποιήσεως και/ή του προορισμού των προϊόντων, που προέρχονται από την παρέμβαση (3), όπως τροποποιήθηκε τελευταία με τον  κανονισμό (ΕΟΚ) αριθ. 443/77 (4), καθιερώνει τις εφαρμοστέες διατάξεις, όταν ορισμένα προϊόντα προερχόμενα από την παρέμβαση διοχετεύονται προς ειδική χρησιμοποίηση και/ή έναν ειδικό προορισμό- ότι ο κανονισμός (ΕΟΚ) αριθ. 1055/77 του Συμβουλίου της 17  Μαΐου 1977 περί της αποθεματοποιήσεως και διακινήσεως των προϊόντων που αγοράσθηκαν από έναν οργανισμό παρεμβάσεως (5) ορίζει ότι οι οργανισμοί παρεμβάσεως είναι δυνατό να λάβουν εξουσιοδότηση να αποθηκεύσουν τα προϊόντα εκτός του εδάφους του Κράτους  μέλους, στη δικαιοδοσία του οποίου ταύτα εμπίπτουν- ότι αυτή η νέα κατάσταση επιβάλλει να τροποποιηθεί ο κανονισμός (ΕΟΚ) αριθ. 1687/76- ότι τα μέτρα που προβλέπονται στον παρόντα κανονισμό είναι σύμφωνα με τις γνώμες όλων των σχετικών επιτροπών διαχειρίσεως,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Ο κανονισμός (ΕΟΚ) αριθ. 1687/76 τροποποιείται ως κατωτέρω:  1. Το άρθρο 2 παράγραφος 3 αντικαθίσταται με το κατωτέρω κείμενο:  "3. Τα προϊόντα θα συνοδεύονται με το αντίγραφο ελέγχου, που προβλέπεται στο άρθρο 10 του κανονισμού (ΕΟΚ) αριθ. 223/77 - όταν ένα μέρος του ελέγχου, που προβλέπεται στην παράγραφο 1 πρέπει να διεξάγεται σ' ένα Κράτος μέλος άλλο από αυτό εντός του οποίου τα προϊόντα αποσύρονται από τα αποθέματα της παρεμβάσεως, ή - όταν, σύμφωνα με τον κανονισμό (ΕΟΚ) αριθ. 1055/77, τα προϊόντα αποθεματοποιούνται εντός ενός Κράτους μέλους άλλου από αυτό που είναι εγκατεστημένος ο πωλών οργανισμός παρεμβάσεως και όταν η εγγύηση που προβλέπεται στο άρθρο 13 κατατίθεται σε αυτόν  τον οργανισμό παρεμβάσεως.".  2. Το κατωτέρω άρθρο 7α προστίθεται:  "Άρθρο 7α Όσον αφορά τα προϊόντα, τα αποθεματοποιημένα εντός Κράτους μέλους άλλου από αυτό που είναι εγκατεστημένος ο πωλών οργανισμός παρεμβάσεως:  1. Το τελωνειακό γραφείο, όπου τα προϊόντα τίθενται στην κατανάλωση, θα θεωρείται, για την εφαρμογή του άρθρου 2 παράγραφος 3 δεύτερη περίπτωση, ως τελεωνειακό γραφείο αναχωρήσεως.  2. Όταν το άρθρο 2 παράγραφος 3 δεύτερη περίπτωση ή το άρθρο 6 παράγραφος 1 εφαρμόζονται, η εντολή αποσύρσεως δεικνύει, επί πλέον των πληροφοριών που προβλέπονται στο άρθρο 6 παράγραφος 1, αν η εγγύηση έχει κατατεθεί στον πωλούντα οργανισμό παρεμβάσεως.  Σ' αυτή την περίπτωση, μία των κατωτέρω εγγραφών θα τεθεί στο πλαίσιο 106 του αντιγράφου ελέγχου.  "Εγγύηση κατατεθείσα σε....(όνομα και διεύθυνση του πωλούντος οργανισμού παρεμβάσεως)",  "Caution constituee aupres de... (nom et adresse de l' organisme d' intervention vendeuer)",  "Sikkerhed stillet has...(navn og adresse pa det saelgende interentionsorgan)",  "Kaution gestellt bei... (Bezeichnung und Anschrift der verkaufenden Interventionsstelle)",  "Security held by...(name and address of the selling intervention agency)",  "Cauzione costituita presso....(denominazione e indirizzo dell' organismo venditore)",  "Waarborg gesteld bij...(naam en adres van het interventiebureau dat de produkten heeft verkocht)".  3. Οταν η εγγύηση έχει κατατεθεί στον οργανισμό παρεμβάσεως του Κράτους μέλους εντός του οποίου το προϊόν είναι αποθηκευμένο, ο πωλών οργανισμός παρεμβάσεως δεν επιτρέπει την απόσυρση παρά μόνο αφού λάβει βεβαίωση, ότι τα αναγκαία μέτρα για την  εξασφάλιση του ελέγχου, ο οποίος ορίζεται στο άρθρο 2 παράγραφος 1 έχουν ληφθεί".  3. Το ισχύον κείμενο του άρθρου 8 αριθμείται ως παράγραφος 1 και συμπληρώνεται με την κατωτέρω παράγραφο 2:  "2. Όταν το άρθρο 7α παράγραφος 2, τελευταία περίπτωση, εφαρμόζεται, ο οργανισμός παρεμβάσεως, που αναφέρεται στην παράγραφο 1, θα διαβιβάσει το αντίτυπο του ελέγχου ή ένα αντίγραφο ή ένα φωτοαντίγραφο του αναφερθέντος αντιτύπου ελέγχου προς τον  πωλούντα οργανισμό παρεμβάσεως.".  4. Το άρθρο 13 παράγραφος 1 αντικαθίσταται με το κατωτέρω κείμενο:  "1. Όταν απαιτείται εγγύηση με σκοπό να εξασφαλισθεί η χρησιμοποίηση και/ή ο προορισμός των προϊόντων, που αναφέρονται στο άρθρο 1, κατατίθεται προ της εξαγωγής τους από τις αποθήκες - στην περίπτωση προϊόντων προς μεταποίηση η προς μεταποίηση και εξαγωγή, στον οργανισμό παρεμβάσεως του Κράτους μέλους στο οποίο η μεταποίηση λαμβάνει χώρα ή έχει ενδεχομένως αρχίσει,  - στον πωλούντα οργανισμό παρεμβάσεως, σε όλες τις άλλες περιπτώσεις." 5. Το άρθρο 13 παράγραφος 3 αντικαθίσταται με το κατωτέρω κείμενο:  "3. Όταν μία εγγύηση κατατίθεται στον οργανισμό παρεμβάσεως ενός Κράτους μέλους άλλου από αυτό, που είναι εγκατεστημένος ο πωλών οργανισμός παρεμβάσεως, ο πρώτος οργανισμός παρεμβάσεως διαβιβάζει χωρίς καθυστέρηση προς τον πωλούντα οργανισμό παρεμβάσεως  ένα πιστοποιητικό αναφερόμενο στην πώληση ή στην εν λόγω κατακύρωση, ως επίσης και στο σχετικό κανονισμό και καθορίζει επακριβώς ιδίως το ποσό της εγγυήσεως, την ποσότητα, ως επίσης και τη χρησιμοποίηση και/ή τον προορισμό των προϊόντων." 6. Το άρθρο 13 παράγραφος 4 αντικαθίσταται με το κατωτέρω κείμενο:  "4. Η αποδέσμευση της εγγυήσεως προϋποθέτει την προσκόμιση της αποδείξεως, κατά περίπτωση, που προβλέπεται στο άρθρο 8 παράγραφος 2 ή στο άρθρο 12 και όσον αφορά σε προϊόντα προοριζόμενα να εισαχθούν σε ορισμένες τρίτες χώρες, της αποδείξεως που  προβλέπεται στο άρθρο 11 παράγραφος 1 του κανονισμού (ΕΟΚ) αριθ. 192/75."  Άρθρο 2  Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Θα εφαρμοσθεί από την 1 Αυγούστου 1977.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 28 Ιουλίου 1977.  Για την Επιτροπή Finn GUNDELACH Αντιπρόεδρος  (1) ΕΕ αριθ. 172 της 30.9.1966, σ. 3025/66.  (2) ΕΕ αριθ. Ν 175 της 29.6.1973, σ. 5.  (3) ΕΕ αριθ. Ν 190 της 14.7.1976, σ. 1.  (4) ΕΕ αριθ. Ν 58 της 3.3.1977, σ. 18.  (5) ΕΕ αριθ. Ν 128 της 24.5.1977, σ. 1.